**Λέμε να παίξουμε**

**«λέγω»**

1. Να μελετήσετε τον λεξιλογικό πίνακα του «λέγω» από το σχολικό σας βιβλίο σελ. 17. Βρείτε τη σημασία των άγνωστών σας λέξεων με τη βοήθεια του ηλεκτρονικού [Λεξικού της Κοινής Νεοελληνικής](http://www.greek-language.gr/greekLang/modern_greek/tools/lexica/triantafyllides/index.html).
2. Θα χρειαστείτε τετράδιο και στυλό.

**Το παιχνίδι ξεκινά**

**1οςΓύρος: Ψάρεψε λέξεις!**

**Έχετε 2 λεπτά για να βρείτε τις λέξεις που έχουν ετυμολογική συγγένεια με το ρήμα «λέγω». Για κάθε σωστή λέξη κερδίζετε έναν βαθμό, ενώ για κάθε λάθος χάνετε έναν.**

*Ἀλλ’ ἐπεὶ τῶν πολεμίων ὁ στόλος τῇ Ἀττικῇ κατὰ τὸ Φαληρικὸν προσφερόμενος τοὺς πέριξ ἀπέκρυψεν αἰγιαλούς, πάλιν ἐπάπταινον οἱ Πελοποννήσιοι πρὸς τὸν Ἰσθμόν. Ἔνθα δὴ ὁ Θεμιστοκλῆς ἐβουλεύετο καὶ συνετίθει τὴν περὶ τὸν Σίκιννον πραγματείαν. Ἦν δὲ τῷ μὲν γένει Πέρσης ὁ Σίκιννος, αἰχμάλωτος, εὔνους δὲ τῷ Θεμιστοκλεῖ καὶ τῶν τέκνων αὐτοῦ παιδαγωγός. Τοῦτον ἐκπέμπει πρὸς τὸν Ξέρξην κρύφα, κελεύσας λέγειν ὅτι Θεμιστοκλῆς ὁ τῶν Ἀθηναίων στρατηγὸς αἱρούμενος τὰ βασιλέως ἐξαγγέλλει πρῶτος αὐτῷ τοὺς Ἕλληνας ἀποδιδράσκοντας, καὶ διακελεύεται ἐν ᾧ ταράττονται τῶν πεζῶν χωρὶς ὄντες ἐπιθέσθαι καὶ διαφθεῖραι τὴν ναυτικὴν δύναμιν. Ταῦτα δ' ὁ Ξέρξης ὡς ἀπ' εὐνοίας λελεγμένα δεξάμενος, ἥσθη καὶ εὐθὺς ἐξέφερε πρὸς τοὺς ἡγεμόνας τῶν νεῶν διακοσίαις ναυσὶν ἀναχθέντας ἤδη διαζῶσαι τὰς νήσους, ὅπως ἐκφύγοι μηδεὶς τῶν πολεμίων.*

***Απάντηση:***

**2οςΓύρος: Λεξιπλάστης**

**Έχετε 1 λεπτό για να σκεφτείτε και να καταγράψετε παράγωγες λέξεις από το ρήμα «λέγω». Για κάθε σωστή λέξη κερδίζετε έναν βαθμό, ενώ για κάθε λανθασμένη χάνετε έναν.**

***Απάντηση:***

**3ος Γύρος: Κόψε ράψε!**

**Έχετε 2 λεπτά για να σκεφτείτε και να καταγράψετε σύνθετες λέξεις με πρώτο συνθετικό το ρήμα «λέγω». Για κάθε σωστή λέξη κερδίζετε έναν βαθμό, ενώ για κάθε λανθασμένη χάνετε έναν.**

***Βοήθεια: Μπορείτε να χρησιμοποιήσετε τη*** [***σύνθετη αναζήτηση του ηλεκτρονικού λεξικού της Κοινής Νεοελληνικής***](http://www.greek-language.gr/greekLang/modern_greek/tools/lexica/triantafyllides/advsearch.html)***!***

***Απάντηση:***

**4ος Γύρος: Κόψε ράψε αλλιώς!**

**Έχετε 2 λεπτά για να σκεφτείτε και να καταγράψετε σύνθετες λέξεις με δεύτερο συνθετικό το ρήμα «λέγω». Για κάθε σωστή λέξη έχετε έναν βαθμό, ενώ για κάθε λανθασμένη χάνετε έναν.**

***Βοήθεια: μπορείτε να χρησιμοποιήσετε το*** [***αντίστροφο ηλεκτρονικό λεξικό***](http://www.greek-language.gr/greekLang/modern_greek/tools/lexica/reverse/search.html?lq=) ***ή/και τη*** [***σύνθετη αναζήτηση του ηλεκτρονικού λεξικού της Κοινής Νεοελληνικής***](http://www.greek-language.gr/greekLang/modern_greek/tools/lexica/triantafyllides/advsearch.html)***!***

***Απάντηση:***

**5ος Γύρος: Μάντεψε τη λέξη!**

**Θα δίνω 5 λέξεις που «περιγράφουν» κάποια λέξη που ανήκει στην οικογένεια του «*λέγω»*. Έχετε 1/2 λεπτό για να βρείτε τη λέξη από τον Λεξιλογικό Πίνακα. Όποιος τη βρει πρώτος ανοίγει το μικρόφωνο και τη λέει. Αν είναι σωστή έχει έναν βαθμό, αν όχι, χάνει έναν. Χρειάζεστε σκέψη και ταχύτητα!**

**...........................**

Μπαμπινιώτης / λήμμα / ετυμολογία / σημασία / νέα ελληνικά

**..............................**

κείμενα / μάθημα / συγγραφέας / διήγημα / ποίημα

**..................................**

μάθημα / γονίδιο / κύτταρο / γιατρός / περιβάλλον

**...................................**

ανόητος / τρελός / ζουρλομανδύας / ψυχιατρείο / φρενοβλαβής

**....................................**

Όλυμπος / Δωδεκάθεο / Ηρακλής / Ελένη / Αίσωπος

**......................................**

παροιμία / απόφθεγμα / γνωμικό / σοφία / παλιός

**......................................**

μυστικό / κρυφός / απαγορευμένος / έγγραφο / πληροφορία

**.....................................**

φλυαρία / κενό / άσχετος / μιλώ / τίποτα

**........................................**

τσακώνομαι / καβγάς / διαφωνία / φιλονικώ / διαπληκτίζομαι

**.........................................**

αντίρρηση / διαφωνία / αντίθετος / ανάποδος / όχι

**6ος Γύρος: Τραγούδα!**

**Έχετε 2 λεπτά για να φτιάξετε ένα τετράστιχο τραγούδι με ομοιοκαταληξία χρησιμοποιώντας τις λέξεις: *λογύδριο, κοντολογίς, πολυλογάς, φιλόλογος*. Για κάθε λέξη που χρησιμοποιείτε σωστά κερδίζετε δύο βαθμούς.**

***Απάντηση:***

**7ος Γύρος: Γράψ’ το σωστά!**

**Έχετε 1 λεπτό για να βρείτε αν οι λέξεις που σας δίνονται είναι σωστές ή λανθασμένες και αν θεωρείτε ότι είναι λανθασμένες να τις ξαναγράψετε διορθωμένες. Για κάθε σωστή απάντηση κερδίζετε έναν βαθμό, ενώ για κάθε λάθος χάνετε έναν.**

***Απάντηση:***

ετοιμολογία:

λογοθεραπία:

αμφιλογεία:

απόρρητος:

άρρηττος:

πρόρηση:

αρχαιολογία:

λογίο:

ρήτωρας:

λογίδριο:

**8ος Γύρος: Διάλειμμα για… διαφημίσεις!**

**Έχετε 2 λεπτά για να φτιάξετε ένα διαφημιστικό μήνυμα για οποιοδήποτε θέμα θέλετε χρησιμοποιώντας παράγωγες ή και σύνθετες λέξεις από το ρήμα «λέγω». Για κάθε λέξη που χρησιμοποιείτε σωστά κερδίζετε έναν βαθμό.**

**9ος Γύρος: Επάγγελμα… ρεπόρτερ!**

**Έχετε 2 λεπτά για να βρείτε και να καταγράψετε τις λέξεις του κειμένου που προέρχονται από την οικογένεια του *«λέγω».***

*Στην αρχή, η καθηγήτρια ζήτησε από τους μαθητές να χωριστούν σε ομάδες και να καθίσουν μπροστά στους υπολογιστές. Στον πρόλογό της, ενημέρωσε κοντολογίς τους μαθητές για τη χρήση του Λεξικού Κοινής Νεοελληνικής του Ηλεκτρονικού Κόμβου και έπειτα με την καθοδήγησή της οι μαθητές προχώρησαν στην απάντηση των ασκήσεων του φύλλου εργασίας στο μάθημα της Γλώσσας και Λογοτεχνίας. Στις ερωτήσεις κλειστού τύπου οι μαθητές απάντησαν με ευκολία μονολεκτικά. Στις απαντήσεις των ανοιχτών ερωτήσεων σημειώθηκαν λάθη νοηματικά, λεκτικά και συντακτικά. Η ορθότητα κάποιων απαντήσεων ήταν αμφιλεγόμενη. Διατυπώθηκαν αντιρρήσεις από κάποιους μαθητές, αλλά οι λογικές εξηγήσεις της φιλολόγου ηρέμησαν τα πνεύματα αντιλογίας.*

**Το παιχνίδι έφτασε στο τέλος του!**